2.

Oddelek XV se spremeni: (a) v uvodu se točka 1 nadomesti z naslednjim: „1. Nosilci živilske dejavnosti, ki proizvajajo kolagen, morajo zagotoviti skladnost z zahtevami iz tega oddelka. Brez poseganja v druge določbe morajo biti proizvodi, pridobljeni iz kolagena, proizvedeni iz kolagena, ki izpolnjuje zahteve iz tega oddelka.“; (b) točka 4 v poglavju I se nadomesti z naslednjim: „4. (a) Surovine, ki niso bile drugače konzervirane kot z ohlajevanjem, zamrzovanjem ali hitrim zamrzovanjem, morajo izhajati iz obratov, registriranih ali odobrenih skladno z Uredbo (ES) št. 852/2004 ali v skladu s to uredbo. (b) Lahko se uporabljajo naslednje obdelane surovine: (i) kosti, razen snovi s specifičnim tveganjem, kot so opredeljene v členu 3(1)(g) Uredbe (ES) št. 999/2001, ki prihajajo iz obratov, ki jih nadzoruje in na seznam uvrsti pristojni organ, ter ki so bile obdelane po enem od naslednjih postopkov: — zdrobijo se na približno 15 mm velike koščke in razmastijo z vročo vodo pri temperaturi najmanj 70 °C za vsaj 30 minut, najmanj 80 °C za vsaj 15 minut ali najmanj 90 °C za vsaj 10 minut, nato se ločijo ter sperejo in sušijo vsaj 20 minut s tokom vročega zraka z začetno temperaturo najmanj 350 °C ali vsaj 15 minut s tokom vročega zraka z začetno temperaturo nad 700 °C, — sušijo se na soncu najmanj 42 dni pri povprečni temperaturi vsaj 20 °C, — obdelajo se s kislino, tako da je vrednost pH v sredici vzdrževana pod 6 vsaj eno uro pred sušenjem; (ii) kože z dlako ali brez dlake farmsko gojenih prežvekovalcev, prašičev, perutnine in divjadi, ki izhajajo iz obratov, ki jih nadzoruje in na seznam uvrsti pristojni organ, ter ki so bile obdelane po enem od naslednjih postopkov: — obdelajo se z alkalijo za vzpostavitev vrednosti pH > 12 v sredici, nato pa se solijo vsaj sedem dni, — sušijo se vsaj 42 dni pri temperaturi vsaj 20 °C, — obdelajo se s kislino, tako da je vrednost pH v sredici vzdrževana pod 5 najmanj eno uro, — v celoti se obdelajo z alkalijo pri pH > 12 vsaj 8 ur; (iii) kosti, razen snovi s specifičnim tveganjem, opredeljene v členu 3(1)(g) Uredbe (ES) št. 999/2001, kože z dlako ali brez dlake farmsko gojenih prežvekovalcev, prašičev, perutnine, rib in divjadi, ki so bile obdelane drugače kot po postopkih iz točke (i) ali (ii) in ki prihajajo iz obratov, registriranih ali odobrenih skladno z Uredbo (ES) št. 852/2004 ali v skladu s to uredbo. Za namene prvih dveh alinej točke (b)(ii) trajanje obdelav lahko vključuje čas prevoza. Obdelane surovine iz točke (b) morajo biti pridobljene iz: — domačih in farmsko gojenih prežvekovalcev, prašičev in perutnine, ki so bili zaklani v klavnici in za trupe katerih je bilo na podlagi pregledov ante mortem in post mortem ugotovljeno, da so primerni za prehrano ljudi, ali — ubite divjadi, za katerih trupe je bilo na podlagi pregledov post mortem ugotovljeno, da so primerni za prehrano ljudi.“; (c) v poglavju II se doda naslednja točka 3: „3. Po veterinarskih pregledih, določenih v Direktivi 97/78/ES, in brez poseganja v pogoje iz člena 8(4) navedene direktive je treba surovine za proizvodnjo kolagena za prehrano ljudi, za katere se zahteva veterinarsko spričevalo, pripeljati neposredno do obrata v namembnem kraju. Sprejmejo se vsi varnostni ukrepi, vključno z varnim odstranjevanjem živalskih stranskih proizvodov, odpadkov, neuporabljenih ali odvečnih snovi, da se prepreči tveganje širjenja bolezni na živali.“; (d) točka 1 v poglavju III se nadomesti z naslednjim: „1. Proizvodni postopek za kolagen mora zagotavljati, da: (a) se ves kostni material prežvekovalcev, pridobljen iz živali, ki so rojene, vzrejene ali zaklane v državah ali regijah z nadzorovanim ali nejasnim tveganjem za BSE, kot je določeno v skladu s členom 5 Uredbe (ES) št. 999/2001, obdela po postopku, s katerim se zagotovi, da se ves kostni material popolnoma zdrobi in razmasti z vročo vodo ter obdela z razredčeno klorovodikovo kislino (z najmanjšo koncentracijo 4 % in vrednostjo pH < 1,5) v obdobju vsaj dveh dni; tej obdelavi sledi prilagoditev vrednosti pH z uporabo kisline ali alkalije, čemur sledi: (i) bodisi eno ali več izpiranj in vsaj eden od naslednjih postopkov: — filtriranje, — mletje, — ekstrudiranje; (ii) bodisi kateri koli odobren enakovreden postopek; (b) se surovine, razen tistih iz točke (a), obdelajo po postopku, ki vključuje pranje, prilagoditev vrednosti pH z uporabo kisline ali alkalije, čemur sledi: (i) bodisi eno ali več izpiranj in vsaj eden od naslednjih postopkov: — filtriranje, — mletje, — ekstrudiranje; (ii) bodisi kateri koli odobren enakovreden postopek.“ (e) poglavje IV se nadomesti z naslednjim: „POGLAVJE IV: ZAHTEVE ZA KONČNE PROIZVODE Nosilci živilske dejavnosti morajo zagotoviti, da kolagen izpolnjuje naslednje mejne vrednosti ostankov. Ostanek Mejna vrednost As 1 ppm Pb 5 ppm Cd 0,5 ppm Hg 0,15 ppm Cr 10 ppm Cu 30 ppm Zn 50 ppm SO2 (Evropska farmakopeja, zadnja izdaja) 50 ppm H2O2 (Evropska farmakopeja, zadnja izdaja) 10 ppm“